b'\n_START_ARTICLE_\nBerit Lindholm\n_START_SECTION_\nBiografia\n_START_PARAGRAPH_\nLindholm va cr\xc3\xa9ixer en Fredh\xc3\xa4ll i va cursar els seus estudis de secund\xc3\xa0ria a l\'Escola Superior de Bromma (un districte d\'Estocolm). Es va graduar a la universitat l\'any 1957 i despr\xc3\xa9s va estudiar m\xc3\xbasica amb Brita von Vegesack, K\xc3\xa4the Bernstein-Sundstr\xc3\xb6m a l\'Escola d\'\xc3\x92pera d\'Estocolm, entre 1961 i 1963._NEWLINE_Va debutar l\'any 1963 com la Comtessa en Les noces de F\xc3\xadgaro de Mozart a l\'\xc3\x92pera Reial d\'Estocolm i des de llavors ha cantat en escenaris internacionals com ara el Royal Opera House Covent Garden de Londres, el Festival de Bayreuth, Merola Opera de San Francisco, Dallas Opera, Metropolitan Opera de Nova York, Bayerische Staatsoper de Munic, Wiener Staatsoper, Gran Teatre del Liceu de Barcelona, Teatre Bolxoi de Moscou, l\'\xc3\x92pera de Budapest, Teatre Wielki de Vars\xc3\xb2via i l\'\xc3\x92pera de Marsella._NEWLINE_El debut internacional de Lindholm es va produir a la Deutsche Oper am Rhein de D\xc3\xbcsseldorf/Duisburg, on va cantar el paper de Br\xc3\xbcnnhilde de Der Ring des Nibelungen, un paper que al llarg de la seva carrera ha cantat a prop de 50 vegades. Ha estat reconeguda especialment pels rols de les \xc3\xb2peres de Richard Wagner i de Richard Strauss. Va interpretar els tres papers femenins d\'Elektra de Richard Strauss. Lindholm va ser la primera Isolde de Tristan und Isolde de Wagner mai cantada a l\'antiga Uni\xc3\xb3 Sovi\xc3\xa8tica, en concret al Teatre Bolxoi de Moscou, amb l\'\xc3\x92pera de l\'Estat de Viena sota la direcci\xc3\xb3 de Karl B\xc3\xb6hm, l\'any 1971, acompanyada del tenors Wolfgang Windgassen i Jess Thomas. M\xc3\xa9s tard va ser tamb\xc3\xa9 la primera Br\xc3\xbcnnhilde en Der Ring des Nibelungen cantada tamb\xc3\xa9 per primera vegada a la Uni\xc3\xb3 Sovi\xc3\xa8tica, amb l\'\xc3\x92pera Reial d\'Estocolm, en 1975. Aquest dos papers, Isolde i Br\xc3\xbcnnhilde, han estat els seus papers m\xc3\xa9s exitosos i tamb\xc3\xa9 els que m\xc3\xa9s vegades ha interpretat al llarg de la seva carrera. Va crear el paper de Divanah en l\'estrena mundial de l\'\xc3\xb2pera Behold the Sun d\'Alexander Goehr en Duisburg (Alemanya), l\'any 1985. Lindholm es va retirar en 1993._NEWLINE_En 1972 Lindholm va patir un problema a les cordes vocals i va haver de cancel\xc2\xb7lar algunes de les seves actuacions. Seguint una recomanaci\xc3\xb3 de Birgit Nilsson, va estudiar durant m\xc3\xa9s de sis mesos, entre altres coses, t\xc3\xa8cniques de respiraci\xc3\xb3 amb un professor de Nova York. Com a resultat la seva veu va canviar, perdent en gran part el seu molt significatiu vibrato i augmentant el seu volum sonor. Quan va tornar, la seva veu recordava molt la de la soprano sueca Astrid Varnay en els seus millors moments. Despr\xc3\xa9s d\'una actuaci\xc3\xb3 del Die Walk\xc3\xbcre al Covent Garden en 1975, fam\xc3\xb3s cr\xc3\xadtic Harold Rosenthal va escriure sobre ella en la revista brit\xc3\xa0nica \xc3\x92pera: "mai havia sentit Berit Lindholm amb tant bona veu abans d\'ara. Quan canta com ho est\xc3\xa0 fent dif\xc3\xadcilment es pot fer millor aquest paper". Quan va interpretar Der Ring des Nibelungen en el mateix teatre un parell d\'anys despr\xc3\xa9s, un cr\xc3\xadtic va escriure en la mateixa revista: "el Covent Garden es pot felicitar de tenir dues il\xc2\xb7lustres Br\xc3\xbcnnhildes" (Lindholm havia compartir el paper de Br\xc3\xbcnnhilde amb la soprano gal\xc2\xb7lesa Gwyneth Jones). L\'\xc3\xa8xit va fer que m\xc3\xa9s tard contractessin Lindholm per cantar el paper d\'Isolde a Londres, en companyia de Jon Vickers. Va cantar a continuaci\xc3\xb3 en Estocolm l\'\xc3\xb2pera Der Ring des Nibelungen sota la direcci\xc3\xb3 de de Rudolf Kempe, en Estocolm a la tardor de 1975, i l\'\xc3\xb2pera Tosca de Puccini, amb Nicolai Gedda, el 30 de desembre de 1975. Lindholm va interpretar el paper de Sieglinde en una \xc3\xbanica actuaci\xc3\xb3 especial de Die Walk\xc3\xbcre a San Francisco, amb Birgit Nilsson com a Br\xc3\xbcnnhilde._NEWLINE_Si li van oferir diferents ofertes d\'enregistrament d\'\xc3\xb2peres. Nom\xc3\xa9s va acceptar enregistrar el rol de Cassandre en Les troyens de Berlioz, per al segell Philips (1970). Li van oferir cantar el paper de Chrysotemis en l\'enregistrament de Georg Solti de l\'\xc3\xb2pera Elektra de Richard Strauss i tamb\xc3\xa9 enregistrat amb Herbert von Karajan el paper de Br\xc3\xbcnnhilde en Siegfried i G\xc3\xb6tterd\xc3\xa4mmerung per al segell Deutsche Grammophon, per\xc3\xb2 Lindholm va rebutjar aquestes ofertes perqu\xc3\xa8 aleshores ella no creia que tingu\xc3\xa9s prou experi\xc3\xa8ncia sobre els rols en q\xc3\xbcesti\xc3\xb3. Existeixen gravacions en directe d\'ella. Dos dels seus enregistraments, Tannh\xc3\xa4user i G\xc3\xb6tterd\xc3\xa4mmerung, han estat editats per la companyia discogr\xc3\xa0fica russa Melodya._NEWLINE_En el Gran Teatre de Liceu va participar en dues produccions de Tristan und Isolde de Wagner fent el paper d\'Isolde, la primera de la temporada 1972-1973 i la segona de la temporada 1977-1978.'